Diego Alves

Diego Alves Carreira (sündinud 24. juunil 1985 Rio de Janeiros) on Brasiilia jalgpallur, väravavaht. Ta mängib Brasiilia kõrgliiga klubis Flamengo.

Diego Alves alustas klubikarjääri 2004. aastal kodumaa klubis Atlético Mineiro. 2007. aastal suundus ta Euroopasse, liitudes Hispaania kõrgliiga klubiga Almería. Pärast seda mängis ta aastatel 2011–2017 Valencias.

2017. aasta juulis sõlmis ta kolme aasta pikkuse lepingu Flamengoga."Mais um: "ao vivo", Diego Alves se apresenta como novo goleiro do Flamengo". Globo Esporte. 17.7.2017. Vaadatud 2.8.2018

Ta on tuntud väga hea penaltite tõrjuna. Talle kuulub rekord penaltite tõrjumises Hispaania kõrgliigas: kokku 23 penaltitõrjet."Diego Alves saves two more penalties but Valencia lose to Atletico Madrid". global.espn.com. Vaadatud 2.8.2018"Official: Diego Alves leaves Valencia". football-espana.net. Vaadatud 2.8.2018

 Koondisekarjäär 
Debüüdi Brasiilia rahvuskoondises tegi 10. novembril 2011 mängus Gaboni vastu.

Ta on Brasiilia koondise varuväravavaht 2016. aasta Copa América Centenariol.

Ta kuulus Brasiilia olümpiakoondisse 2008. aasta suveolümpiamängude jalgpalliturniiril. Ta oli varuväravavaht ja mänguaega turniiril ei saanud.

 Saavutused 
Atlético Mineiro
Campeonato Brasileiro Série B: 2006
Campeonato Mineiro: 2007
Flamengo
Campeonato Brasileiro Série A: 2019
Copa Libertadores: 2019
Campeonato Carioca: 2019

 Viited 

 Välislingid 

Kategooria:Brasiilia jalgpallurid
Kategooria:Clube Atlético Mineiro mängijad
Kategooria:UD Almería jalgpallurid
Kategooria:Valencia CF mängijad
Kategooria:Clube de Regatas do Flamengo mängijad
Kategooria:La Liga mängijad
Kategooria:Sündinud 1985